Vilho Cornér

Samuli Vilho Cornér (17. helmikuuta 1868 Pielisjärvi – 22. huhtikuuta 1946 Heinola) oli suomalainen pormestari ja Suomalaisen puolueen kansanedustaja.Aikalaiskirja 1934 (Projekt Runeberg)

Cornérin vanhemmat olivat maakauppias Nikolai Cornér ja Helena Tolvanen. Hän pääsi ylioppilaaksi Kuopion lyseosta 1887 ja suoritti Helsingin yliopistossa kameraalitutkinnon 1889 sekä yleisen oikeustutkinnon 1892. Cornér sai varatuomarin arvon 1899.

Cornér oli ylimääräisenä kopistina Suomen senaatin talousosastolla 1889–1892, Kansallis-osake-Pankin virkailijana 1893–1894 ja pankin Heinolan konttorin johtajana 1894–1921. Hän toimi Heinolan kaupunginkamreerina 1895–1917, Heinolan kaupunginvaltuuston sihteerinä 1911–1935 sekä Heinolan pormestarina 1920–1938. Hän sai kunnallisneuvoksen arvonimen 1913.

Cornér oli kansanedustajana 1914–1917 edustaen Mikkelin läänin vaalipiiriä. Hän toimi eduskunnan talousvaliokunnan puheenjohtajana 1914.

Vilho Cornér oli naimisissa vuosina 1893–1931 Olga Margareta Theolinda Kempen (k. 1931) kanssa ja vuodesta 1932 Maria Charlotta Silanderin kanssa.

 Lähteet 

Luokka:Kansanedustajat
Luokka:Suomalaisen puolueen poliitikot
Luokka:Heinolan pormestarit ja kaupunginjohtajat
Luokka:Etelä-Savon vaalipiiri
Luokka:Suomalaiset juristit
Luokka:Suomalaiset pankinjohtajat
Luokka:Vuonna 1868 syntyneet
Luokka:Vuonna 1946 kuolleet